**Aithris Prìobhaideachd** – Inntrigeadh do dh’fhoghlam àrd-ìre

**Is e Rianadair Dàta an fhiosrachaidh a tha ga chruinneachadh:** Oilthigh na Gàidhealtachd agus nan Eilean (UHI), Oifis Stiùiridh, 12B Slighe Nis, Inbhir Nis IV3 5SQ. Fòn: 01463 279000.

**Airson ceistean no adhbharan iomagain sam bith mun dòigh a tha an dàta pearsanta agaibh ga làimhseachadh faodaidh sibh fios a chur a dh’ionnsaigh an oifigeir dìon dàta againn aig** dataprotectionofficer@uhi.ac.uk

**Buinidh an aithris prìobhaideachd seo ris a’ phròiseas a leanas:**

Feum a dhèanamh de dhàta pearsanta sa phròiseas inntrigidh airson foghlam àrd-ìre.

Tha Oilthigh na Gàidhealtachd agus nan Eilean dealasach a bhith a’ dìon an dàta phearsanta agaibh agus a bhith soilleir a thaobh dè am fiosrachadh a chruinnicheas sinn bhuaibh agus am feum a nì sinn dheth. Tha an aithris prìobhaideachd seo a’ mìneachadh mar a bhios sinn a’ cruinneachadh, a’ gleidheil, a’ làimhseachadh is a’ pàirteachadh an dàta phearsanta agaibh agus nan còirichean a th’ agaibh a thaobh an dàta phearsanta a chumas sinn. Buinidh an aithris prìobhaideachd seo ri làimhseachadh dàta pearsanta thagraichean airson phrògraman teagaisgte fo-cheuma agus iar-cheuma an oilthigh.

Bidh dàta thagraichean ga chruinneachadh air na dòighean a leanas, nuair:

* a chuireas sibh tagradh a-steach a bhith ag ionnsachadh aig Oilthigh na Gàidhealtachd agus nan Eilean tro Sheirbheis Inntrigidh nan Oilthighean is nan Colaistean (UCAS). Thèid an dàta tagraidh agaibh a chur a-nall gu tèarainte bho UCAS thugainn fhèin, agus e a’ cruthachadh clàr tagraiche air siostam chlàran oileanaich an oilthigh (SITS)
* a chuireas sibh tagradh a-steach dìreach chun an oilthigh tron fhoirm-thagraidh air loidhne againn, a chruthaicheas clàr tagraiche air SITS
* a lìonas sibh foirm-tagradh pàipeir no PDF a chuireas sibh ar n-ionnsaigh tro phost-d no tron phost. Bidh an luchd-obrach inntrigidh a’ cruthachadh clàr tagraiche le làimh agus a’ cur an fhiosrachaidh seo a-steach do SITS.

**Thèid feum a dhèanamh den fhiosrachadh agaibh air na h-adhbharan a leanas:**

Bidh sinn a’ làimhseachadh dàta thagraichean air na h-adhbharan seo:

* Measadh a dhèanamh feuch a bheil daoine ion-roghnach a bhith a’ faotainn tairgse de dh’àite air fear de na prògraman teagaisgte againn
* Conaltradh ribh a choileanadh a’ phròiseis inntrigidh
* Far am bi e bointealach don chùrsa ionnsachaidh, nochdadh agus measaidhean ion-fhreagarrachd obrachaidh a choileanadh
* Far am bi e iomchaidh, inbhe in-imrich a dhearbhadh airson tagraichean eadarnàiseanta. Mura tèid am fiosrachadh seo a sholar, far an iarrar e, chan urrainn don oilthigh dol an urras air an tagraiche airson bhìosa Ìre 4 iarraidh.

*Na seòrsaichean fiosrachaidh a bhios sinn a’ cruinneachadh:*

* Ur n-ainm, agus fiosrachadh conaltraidh a leithid seòladh, seòladh puist-d agus àireamh fòn, cho math ri ur ceann-latha breith, ur dùthaich còmhnaidh agus ur nàiseantachd. Far am bi feum, bidh sinn a’ cruinneachadh ur n-àireamh cead-siubhail no am fiosrachadh air ur cairt dearbh-aithneachaidh nàiseanta agus fiosrachadh in-imrich. Bidh sinn cuideachd a’ toirt àireamh oileanaich dhuibh a bhuineas dhuibh fhèin a-mhàin.
* Fiosrachadh air an eachdraidh agaibh a thaobh foghlam is cosnadh, an sgoil/na sgoiltean agus colaistean no oilthighean eile a fhritheil sibh agus àitichean anns an robh sibh ag obair, na cùrsaichean a choilean sibh, cinn-latha ionnsachaidh agus toraidhean dheuchainnean. Cumaidh sinn cuideachd clàran mu dheuchainnean a dh’fheuch sibh, na h-ìrean a chaidh a ro-innse dhuibh agus an fheadhainn a fhuair sibh ann an deuchainnean agus fiosrachadh eile air an fhoirm-thagraidh agaibh.

Buinidh na h-adhbharan seo ri dàta pearsanta a thèid a sholar leibhse nach b’ urrainn dhuinn ur tagradh a thoirt air aghaidh às aonais.

Ma thaghas sibh ciorram no feum taice a leigeil ris, uisnichidh sinn an dàta seo a chur air chomas do na sgioban taice againn fios a chur ur n-ionnsaigh a dh’innse dhuibh mun taic a dh’fhaodas a bhith ri a faotainn agus atharrachaidhean reusanta sam bith a dh’fhaodar dèanamh dhuibh feadh a’ phròiseis inntrigidh agus fad na h-ùine a bhios sibh ag ionnsachadh.

Ma thaghas sibh fiosrachadh pearsanta eile a leigeil ris, mar eisimpleir, gun robh sibh ann an cùram ùghdarras ionadail no gun e neach-cùraim a th’ annaibh, thèid an dàta seo a phàirteachadh ri feadhainn a nì co-dhùnaidhean acadaimigeach gus am bi comas aca cunntas a ghabhail air ur suidheachadh pearsanta an àm a bhith a’ measadh an tagraidh agaibh fon phròiseas inntrigidh cho-theacsaichte againn. Thèid an dàta a phàirteachadh cuideachd ris an sgioba taice againn gus an urrainn dhaibh fios a chur ur n-ionnsaigh mun taic a th’ ann dhuibh.

Nì sinn feum den dàta agaibh cuideachd airson fiosrachadh bointealach a bharrachd a sholar dhuibh mu sheirbheisean a leithid roghainnean a thaobh àitichean fuirich, taic maoineachaidh agus làithean fosgailte do thagraichean, tro phost-d no tron phost.

Ma ghabhas sibh ri àite air cùrsa, bidh sinn a’ làimhseachadh an dàta agaibh airson fiosrachadh a sholar dhuibh mun chùrsa, tachartasan inntrigidh agus seirbheisean taice.

Ma chuireas sibh romhaibh ur tagradh a tharraing air ais, ma dhiùltas sibh tairgse no mura gabh sibh ur n-àite leinn, uisnichidh sinn an dàta pearsanta agaibh airson fios a chur ur n-ionnsaigh, tro phost dealain, tron phost no air a’ fòn, gus an tuig sinn na reusain agaibh agus feuch an urrainn dhuinn cuideachadh sam bith eile a thoirt dhuibh.

Bitear a’ dèanamh feum de dhàta is gun ainm ris bho thagraichean airson aithris is sgrùdadh chlaonaidhean airson dearcnachadh a’ phròiseis inntrigidh cho-theacsaichte againn agus airson nan dleasnasan co-ionannachd againn fo Achd Cho-ionannachdan 2010.

*Na seòrsaichean fiosrachaidh a bhios sinn a’ cruinneachadh:*

* *Dàta is fiosrachadh pearsanta diogailteach a’ gabhail a-steach cuir slàinte is meidigeach sam bith a chaidh a leigeil ris (m.e. ciorram is feuman a thaobh biadh) agus fiosrachadh mun tàrmachadh eitneach no cinnidheach agaibh; ur creideamh no creideasan den t-seòrsa; agus taobhadh gnèitheasach.*

**Is e an reusan/na reusain laghail a th’ againn air an dàta uisneachadh:**

* *Measadh a dhèanamh feuch a bheil daoine ion-roghnach a bhith a’ faotainn tairgse air fear de na prògraman teagaisgte againn, a’ gabhail a-steach conaltradh bointealach sam bith a bhios ceangailte gu sònraichte ris a’ phròiseas seo****:*** bithear a’ làimhseachadh an dàta agaibh gus an gabh sinn ceuman mar a thèid iarraidh leibhse ro dhol a-steach do chunnradh, agus, ma ghabhas sibh ri àite a thairgear, coileanadh nan dleasnasan cùmhnantail a th’ oirnn do ur taobh (Alt 6 1 (b)).
* *Nochdadh agus dearbhaidhean measadh clìoraidh eile:* a ghèilleadh ri dleastanas laghail, *Alt 6 1 (c).*
* *Dearbhadh inbhe in-imrich*: Aonta/ Tha feum air seo gus an gèill sinn ri ar dleastanas laghail a thaobh riaghailtean UKVI bhìosa Ìre 4, Alt 6 1 (c).
* *A bhith a’ measadh is a’ toirt taic airson chiorraman no feuman taice a chaidh a leigeil ris*: Tha feum fiosrachadh pearsanta uisneachadh gus an coileanar dleastanasan ann an raon lagh dìon sòisealta *Alt 9 2 (b)*
* *Fiosrachadh bointealach a sholar air seirbheisean a tha ri am faotainn:* air adhbharan bhuannachdan dligheach a leanar leis an oilthigh, ach a-mhàin far am bi buannachdan den t-seòrsa air an cur an neo-bhrìgh le buannachdan no còirichean is saorachdan bunaiteach chuspair an dàta, Alt 6 1 (f)). Is e a’ bhuannachd dhligheach a bhith a’ tarraing aire air seirbheisean is cothroman a tha air an dealbhadh a bhith a’ cuideachadh le feadhainn a dh’fhaodadh a bhith nan oileanaich is iad a’ taghadh oilthigh agus a bhith a’ feuchainn gum bi eadar-ghluasad soirbh ann chun inntrigeadh is clàradh.
* *Conaltradh mu na reusain air tarraing air ais no tairgse a dhiùltadh:* air adhbharan bhuannachdan dligheach a leanar leis an oilthigh, ach a-mhàin far am bi buannachdan den t-seòrsa air an cur an neo-bhrìgh le buannachdan no còirichean is saorachdan bunaiteach chuspair an dàta, Alt 6 1 (f)). Is e a’ bhuannachd dhligheach a bhith a’ feabhasachadh na seirbheis againn do theachdaichean feadh na cuairt inntrigidh air fad.
* *Dearcnachadh co-ionannachd:* Tha e gu mòr a chum leas a’ phobaill feum a dhèanamh de dh’fhiosrachadh pearsanta, is tha Achd Dìon Dàta 2018 a’ dèanamh soilleir gum faod e bhith air a ghabhail a-steach san leas sin a bhith a’ cumail fo sgrùdadh a bheil is nach eil co-ionannachd cothruim no làimhseachaidh ann eadar diofar bhuidhnean. Alt 9 2 (g))

**Tha an dàta a tha ga uisneachadh a’ gabhail a-steach dàta catagaraidh sònraichte (diogailteach), chan fheudar dhuibh am fiosrachadh seo a sholar. Is e seo gu h-ìseal an reusan/na reusain laghail againn air feum a dhèanamh den dàta dhiogailteach seo, far am bi e air a sholar:**

Tha feum a làimhseachadh gus an coileanar dleastanasan agus gus an gnàthaichear còirichean sònraichte an rianadair no cuspair an dàta an raon lagh dìon sòisealta.

Nithear feum de dhàta air ciorraman no feuman taice a chaidh a leigeil ris gus am bithear cinnteach gun urrainn don oilthigh an taic a tha a dhìth agus atharrachaidhean reusanta a sholar mar a tha riatanach a rèir Achd Co-ionannachd 2010.

Nithear feum de dhàta a chaidh a leigeil ris mu fhiosrachaidhean cùraim no dleastanasan cùraim mar phàirt den uallach a ghabh sinn oirnn fhèin a thaobh cothrom a leudachadh is inntrigeadh co-theacsaichte, agus gus an gèill sinn ri poileasaidh Riaghaltas na h-Alba.

Gleidhear a h-uile dàta diogailteach sònraichte ann an àite tèarainte. Chan uisnichear dàta a dh’iarrar airson dearcnachadh co-ionannachd ach airson sgrùdadh staitisteil a sholar a thaobh feartan dìonta gus an dearcnaichear gèilleadh ri Achd Co-ionannachd 2010.

**Mura toireadh sibh dhuinn fiosrachadh pearsanta a dh’fheumas sinn airson a’ phròiseis seo:**

*Measadh a dhèanamh feuch a bheil sibh ion-roghnach airson tairgse air fear de na prògraman teagaisgte againn, a’ gabhail a-steach conaltradh bointealach sam bith a bhios ceangailte gu sònraichte ris a’ phròiseas seo.*

*Far am bi e bointealach, nochdadh agus dearbhaidhean measadh clìoraidh eile*

*Far am bi e iomchaidh, dearbhadh inbhe in-imrich*

Mura toireadh sibh dhuinn am fiosrachadh pearsanta a bhiodh a dhìth, b’ e an toradh nach b’ urrainn dhuinn an tagradh agaibh a làimhseachadh

*A bhith a’ measadh is a’ toirt taic airson chiorraman no feuman taice a chaidh a leigeil ris*

Is e ur roghainn fhèin an toir sibh fiosrachadh dhuinn mu chiorraman no feuman taice sam bith is nach toir. Mura toir sibh am fiosrachadh seo, cha bhi comas againn an taic bhointealach a sholar feadh a’ phròiseis tagraidh. Faodaidh sibh, ge-tà, am fiosrachadh seo a thoirt dhuinn aig ìre sam bith den tagradh agaibh no feadh na h-ùine anns am bi sibh ag ionnsachadh leinn.

*Thèid, no faodaidh gun tèid, an dàta agaibh a phàirteachadh ris na gabhaltairean no na catagaraidhean de gabhaltair a leanas:*

* Buidhnean dreuchdail is riaghlaidh, m.e. A’ Chomhairle Nursaidh is Banas-Glùine
* UCAS:
* **Do thagraichean UCAS, bidh dàta mu cho-dhùnaidhean a nithear leis an oilthigh is an tagraiche feadh a’ phròiseis tagraidh air a ghiùlan thairis gu cunbhalach eadar siostam UCAS agus an siostsam chlàran oileanaich againne**
* A rèir a’ chunnraidh a th’ againn le UCAS, pàirtichidh an t-oilthigh dàta mu thagraichean ri UCAS a thaobh oileanaich chlàraichte air prògraman fo-cheuma làn-ùine a chuir tagradh a-steach dìreach don oilthigh
* Roinnean is buidhnean riaghaltais, far a bheil dleastanas reachdail oirnn a bhith a’ solar fiosrachadh, m.e. Oifis na Dùthcha (a thaobh bhìosaichean na RA is in-imrich)
* Nochdadh na h-Alba, far a bheil dearbhadh dìon bhuidhnean so-leònte a dhìth airson a’ phrògraim ionnsachaidh a thagh sibh
* Slàinte Dhreuchdail airson prògraman a dh’fheumas measadh ion-fhreagarrachd obrachaidh

**Thèid an dàta tagraiche agaibh a ghleidheil ann an siostam chlàran oileanaich an oilthigh, agus thèid teisteanasan is sgrìobhainnean taice sam bith a chaidh uisneachadh an àm a bhith a’ làimhseachadh an tagraidh agaibh a ghleidheil gu tèarainte agus a rèir siostam chlàran nan oileanach agus a’ chlàir-ama airson gleidheil sgrìobhainnean, a chithear geàrr-iomradh air** [**an seo**](https://www.uhi.ac.uk/en/t4-media/one-web/university/students/support/student-records/Summary---student-records-system-retention-schedule.pdf)

**Tha na còirichean a leanas aig cuspairean dàta:**

• Còir an dàta pearsanta agaibh fhaicinn

• Còir air ceartachadh ma tha an dàta pearsanta a th’ againn oirbh ceàrr

• Còir cuingealachadh a chur air làimhseachadh an dàta phearsanta agaibh

**Tha na còirichean a leanas ann ann an cuid de shuidheachaidhean a-mhàin:**

*•* Còir aonta a tharraing air ais aig àm sam bith mas e aonta a’ bhunait laghail a th’ againn airson an dàta agaibh a làimhseachadh

• Còir a bhith a’ cur an aghaidh sinn a bhith a’ làimhseachadh an dàta phearsanta agaibh

• Còir iarraidh gun cuirear às don dàta phearsanta agaibh

• Còir air so-ghiùlantachd dàta

**Tha còir agaibh cuideachd gearan a chur chun Oifis a’ Choimiseanair Fiosrachaidh mun dòigh a làimhsich sinn an dàta agaibh.**